Kosovë, vështirësitë e gjetjes së një konsensusi përballë Serbisë
Debatet e deritanishme vazhdojnë të përshkohen me mospajtime për arritjen e konsensusit
Partitë politike në Kosovë janë vënë në përpjekje për gjetur një konsensus shtetëror për sfidat e ardhshme të vendit, posaçërisht për bisedimet me Serbinë dhe formimin e Asociacionit të komunave me shumicë serbe. Por, debatet e deritanishme vazhdojnë të përshkohen me mospajtime se si të arrihet ky konsensus, i cili ka munguar megjithëse bisedimet me Serbinë kanë hyrë në vitin e tetë të tyre. Analisti Albert Krasniqi nga Instituti Demokratik i Kosovës thotë për Zërin e Amerikës se mungesa e një pajtimi të gjerë në të kaluarën e bënë të vështirë edhe kësaj radhe arritjen e tij. tha zoti Krasniqi. Zoti Krasniqi thotë se partitë politike kanë pozicione të barrikaduara dhe sipas tij më shumë po duket si një tendencë për të blerë kohë për të shtyrë një proces të ri zgjedhor. Ai thotë se pa një platformë të përbashkët të partive politike, Kosova do ta ketë më vështirë gjatë bisedimeve të ardhshme me Serbinë. tha zoti Krasniqi. Labinot Greiçevci nga Instituti Kërkimor për Çështje Evropiane dhe të Zhvillimit, thotë se marrëveshja e ardhshme me Serbinë do të duhet të ratifikohet nga parlamenti dhe për këtë duhet mbështetja e opozitës. ,tha zoti Greiçevci. Sipas analistëve Kosoa do të përballet me trysni për kompromise të reja në mënyrë që të arrihet një marrëveshje përfundimtare me Serbinë dhe sipas zotit Greiçevci Kosova nuk duhet të shkoj përtej asaj që ofron kushtetuta e vendit. tha zoti Greiçevci. Sfidë e muajve të ardhshëm do të jetë zbatimi i marrëveshjes për Asociacionin e komunave me shumicë serbe, e cila kundërshtohet nga disa parti opozitare të cilat thonë se me këtë rrezikohet ndarja e brendshme e Kosovës. Kosova e Serbia janë përfshirë në një proces bisedimesh për më shumë se shtatë vjet ndërsa një marrëveshje gjithëpërfshirëse detyruese për normalizimin e marrëdhënieve është kusht për integrimin e të dyja vendeve në Bashkimin Evropian.